Data was extracted from:https://www.infomed.co.il/drugs/olaparib/

המומחים של
Info
med
מסבירים:
אולפריב הוא סוג של תרופה לסרטן הנקרא מעכב PARP, ויכול לגרום להרג תאי הסרטן על ידי חסימת האנזים שמסייע לתיקון הדנ" א. נדרשת בדיקת התאמה לטיפול זה.
אולפריב היא תרופה המשמשת לטיפול בחולות
סרטן שחלות
(או חצוצרות או סרטן ראשוני של הצפק) שנגרם עקב מוטציות מסוימות בגני BRCA. התאים הסרטניים הנושאים את המוטציה הזאת מתחלקים במהירות ועקב כך חלים בהם פגמים רבים יותר ב-DNA  מאשר בתאים תקינים. שלילת יכולת תיקון הפגמים האלה בתאים הסרטניים גורמת למותם. התרופה מתוות לטיפול בחולות בסרטן שחלות שכבר עברו כמה מחזורי טיפול בתרופות כימותרפיות מבוססות פלטינום ומיועדת לדחות הישנות של המחלה כטיפול אחזקתי.
התרופה גם משמשת כטיפול ב
סרטן שד
גרורתי, עם מוטציות מסוימות, עבור מטופלים שכבר טופלו ב
כימותרפיה
.
כמו כן זהו טיפול משלים בחולים מבוגרים עם סרטן שד מוקדם
HER2-
שלילי בסיכון גבוה, עם מוטציה מסוימת, אשר טופלו בכימותרפיה כטיפול טרום ניתוחי או כטיפול משלים לאחר ניתוח להסרת הגידול
.
בנוסף, משמשת התרופה כטיפול אחזקתי בעבור חולים מבוגרים עם סרטן לבלב גרורתי הנושאים מוטציה מסוג
gBRCA,
בהתקיים תנאים מסויימים ולאחר טיפול כימותרפי מבוסס פלטינום בקו הראשון
.
טיפול במבוגרים עם סרטן ערמונית גרורתי עמיד לסירוס, הנושאים מוטציה תורשתית או נרכשת בגנים מסוימים ומחלתם התקדמה לאחר טיפול מסוים, או בשילוב עם חומרים פעילים נוספים, שמסייעים בהגברת האפקט האנטי- סרטני, עבור מטופלים שלא נדרשים לטיפול כימותרפי בשל מחלתם.
צילום: shutterstock
מידע על התרופה
אופן נטילת התרופה
טבליות לנטילה פומית, כמוסות.
המינון של טבליות וכמוסות אינו זהה.
תדירות וזמן נטילה
טבליות: פעמיים ביום עם או ללא אוכל. יש לבלוע הטבליות בשלמותן, לא ללעוס, לכתוש או להמיס.
כמוסות: יש ליטול את התרופה על קיבה ריקה (לפחות שעה אחת אחרי הארוחה). לאחר לקיחת התרופה יש להימנע מאכילה במשך שעתיים.
טווח המינון
התרופה זמינה בטבליות המכילות 150, 100 מ"ג של אולפריב. המינון המומלץ הוא שתי טבליות של 150 מ"ג פעמיים ביום, הווה אומר 600 מ"ג ליום. הטבליות המכילות 100 מ"ג של החומר הפעיל מיועדות לשימוש כשיש צורך בהקטנת מינון.
אולפריב משווק גם כקפסולות שמכילות 50 מ"ג של החומר הפעיל. הזמינות הביולוגית של החומר הפעיל שבקפסולות שונה מהזמינות הביולוגית שלו בטבליות. לכן בשום אופן אין להחליף בין מינון שניטל בטבליות במינון זהה כמותית בקפסולות כי ההשפעה הביולוגית היא שונה. יש לציית בקפדנות להנחיות המינון ולפורמולציה שמכתיב הרופא המטפל.
תחילת ההשפעה
מספר שעות
משך ההשפעה
מספר שעות
מנה שנשכחה
במקרה שנטילת מנה בזמן הקצוב נשכחה, יש לחכות עד מועד נטילת המנה הבאה. אין ליטול מינון כפול כדי ל"פצות" על המנה שנשכחה.
הפסקת התרופה
במקרה שנטילת מנה בזמן הקצוב נשכחה, יש לחכות עד מועד נטילת המנה הבאה. אין ליטול מינון כפול כדי ל"פצות" על המנה שנשכחה.
מינון עודף
יש לפנות לרופא המטפל לא הובהרו עדיין תסמינים של מצב כזה.
אחסון
את התרופה יש לאחסן בטמפרטורה של 20 – 25 מעלות צלזיוס, בבקבוק המקורי במקום יבש.
כמוסות: איחסון במקרר, 2-8 מעלות צלזיוס. ניתן לשמור את הכמוסות מחוץ למקרר עד 3 חודשים. לאחר פתיחה ראשונה, ניתן להשתמש ל-28 ימים.
אזהרות
תזונה
ניתן ליטול טבליות אולפריב עם או בלי אוכל.
אין לאכול אשכולית או לצרוך מיץ אשכוליות במהלך הטיפול  באולפריב.
אלכוהול
לא צפויה השפעה.
נהיגה
יש להימנע מנהיגה עד שלומדים כיצד התרופה משפיעה כיוון שתרופה זו עלולה לגרום לסחרחורת, חולשה או עייפות
הריון
נשים: אין להשתמש בתרופה בעת היריון או תכנונו. לפני התחלת טיפול ובמהלכו יש לערוך בדיקה לשלילת היריון, בזמנים קבועים, וכן 6 חודשים לאחר נטילת המנה האחרונה. יש להשתמש בשני אמצעי יעילים למניעת היריון במהלך הטיפול ו-6 חודשים אחרי נטילת המנה האחרונה.  יש להתייעץ עם הרופא.
גברים: יש להשתמש בקונדום בעת קיום יחסי מין עם בת הזוג, גם אם בת הזוג בהריון, במהלך הטיפול, ובמשך 3 חודשים לאחר נטילת המנה האחרונה. לא ידוע האם אולפריב מועברת בזרע. בת הזוג גם היא צריכה להשתמש באמצעי מניעה יעיל.
הנקה
אין להיניק במהלך הטיפול בתרופה ובמשך חודש לאחר נטילת מנת הטיפול האחרונה.
תינוקות וילדים
אין מידע לגבי בטיחות ויעילות התרופה בילדים.
קשישים
אין בעיות מיוחדות.
ניתוח והרדמה כללית
יש לדווח למנתח או למרדים על נטילת תרופה זו.
סיכון ממנת יתר
נמוך
סיכון מפיתוח תלות
נמוך
תופעות לוואי
מופיעות לעיתים קרובות מאוד: קוצר נשימה, כאב ראש, תחושת סחרחורת, איבוד תאבון, תחושת עייפות או חולשה, בחילה,  הקאה, שינויים בתחושת הטעם, צרבת, קשיי עיכול, שיעול, שלשול- אם השלשול מחמיר יש לעדכן רופא באופן מיידי, קוצר נשימה, תחושת עייפות מאוד גדולה, חיוורון או דופק מהיר- אלו יכולים להיות סימנים של  ספירה נמוכה של  תאי דם אדומים (אנמיה)- יש לפנות לרופא באופן מיידי.
תופעות לוואי שכיחות מאוד, העלולות להופיע בבדיקות דם:
ירידה במספר הטסיות בדם (
תרומבוציטופניה
). סימנים אפשריים: הופעת חבורות או דימום ממושך יותר מהרגיל בעת פציעה (שכיח)
ספירה נמוכה של תאי דם לבנים (
לויקופניה
,נוטרופניה), עלולה להוריד את היכולת להילחם בזיהומים, ועלולה להיות קשורה בחום (שכיח מאוד).
תופעות לוואי נוספות:
פריחה או פריחה מגרדת על עור אדמומי ונפוח (דרמטיטיס), כאב בפה, ), כאב באזור הבטן העליונה), קרישי דם בורידים העמוקים, לרוב ברגליים (ייתכנו סימני כאב או נפיחות ברגליים), או קריש דם בריאות, עלייה ברמות
קריאטינין
בדם, תגובות אלרגיות (לא שכיח)- סימנים אפשריים: נפיחות של הפנים, השפתיים, הלשון או הגרון, קשיי נשימה או בליעה, סחרחורות.
בעיות חמורות במח העצם ( (MDSאו לויקמיה מיאלואידית חריפה (AML)- תופעות לוואי לא שכיחות.
באופן נדיר תיתכן דלקת ברקמת השומן מתחת לעור, אשר גורמת לכאב.
פרטי תגובה עם תרופות אחרות
שימוש בו בזמן עם אולפריב ותרופות אחרות לטיפול במחלות סרטן יכול להגביר סיכון של פגיעה בתפקוד מח עצם
.
שימוש בו בזמן עם אולפריב תרופות המפריעות לפירוק טבעי של תרכובות בגוף כמו כמה תרופות אנטי פטריתיות, תרופות אנטיביוטיות מסוימות ותרופות אנטי – נגיפיות מסוימות עלול לגרום לעלייה בלתי רצויה של אולפריב בדם
.
שימוש בו בזמן עם אולפריב ותרופות שמגבירות פירוק טבעי של תרכובות בגוף כמו פניטואין, טגרטול, רמוטיב ותרופות אנטיביוטיות מסוימות עלול לגרום להורדה של ריכוז אולפריב בגוף אל מתחת לריכוז הטיפולי הרצוי
.
בנטילת אולפריב עבור סרטן שד מוקדם כאשר הגידול מאופיין בקולטנים הורמונליים חיוביים, יש להמשיך לקחת טיפול הורמונלי במהלך הטיפול באולפריב.
השפעת שימוש ממושך
הרופא שלך יבצע בדיקת דם כל חודש במהלך השנה הראשונה לטיפול, ובמרווחי זמן קבועים לאחר מכן. הרופא יגיד לך אם קיימים שינויים בבדיקות הדם הדורשים טיפול.
משך הטיפול תלוי במצב הקליני של המטופלת ונקבע על ידי הרופא המטפל.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא